Hallvard Flatland

Hallvard Bergfinn Flatland (født 1957) er en norsk programleder og var en av grunnleggerne av TV-kanalen TVNorge. Han er far til Katarina Flatland. 

 Virke 
Flatland startet i bladet Trav- og Galopp-Nytt i 1979. Han jobbet som travkommentator i NRK fra 1981 til 1986 og i TVNorge fra 1988 til 1994. Flatland var programleder for NRKs sendinger fra OL på Lillehammer i 1994. Han skapte gameshowet Casino, og ledet dette på TVNorge fra 1989 til 1993 og på TV3 fra 2003 til 2004. I desember 2018 var han tilbake med 4 programmer av showet. 

I 2008 var han programleder for gameshowet Power of 10. I tillegg har han kommentert golf på Viasat. 

Høsten 2009 var han deltager i sesong 5 av Skal vi danse på TV 2, og kom der på tredjeplass. I 2010 var han medstifter av produksjonsselskapet NordicStories. 

I 2013 ble Flatland behandlet for T-celle lymfom ved Rikshospitalet.

Hallvard Flatland vant årets ærespris under Gullruten 2014 på TV 2.

 Dom for heleri 
I september 2003 ble Flatland tiltalt av Økokrim for grovt heleri og hvitvasking av penger i forbindelse med en overføring på  amerikanske dollar til Atle Hamres bankkonto i Monaco. Økokrim mente det var hvitvasking av penger som Hamre fikk fra skipsreder Thor Christensen i forbindelse med utpressingen mot ham.

Høsten 2003 ble Flatland frikjent for hvitvasking i Oslo tingrett, men han ble pålagt å sone 30 dager på grunn av falsk politiforklaring. Frikjennelsen i tingretten ble anket av Økokrim, og Flatland ble i 2004 dømt av Borgarting lagmannsrett til seks måneders fengsel, hvorav to måneder betinget, og inndragning av  kroner for uaktsomt heleri. Flatland anket, men Høyesteretts kjæremålsutvalg avviste anken. Selv betegnet Flatland saken som et justismord.http://www.dn.no/forsiden/naringsliv/article371644.ece

 TV-programmer 
Flatland har vært programleder i følgende TV-programmer:
 Casino – TVNorge (1989–1993, 2018), TV3 (2003–2006)
 Sportsquiz – TVNorge (1991)
 Vindu mot Lillehammer – NRK-TV (1994)
 Fredagsbørsen – TV 2 (1999)
 Ditt livs sjanse – NRK1 (2000)
 Experimentet – TV3
 Power of 10 – TVNorge (2008)
 Landskampen – TV3 (2011)
 Forræder  – TV 2 (2022)

 Bibliografi 
 2005: Alltid på en fredag, Giga forlag, 

 Referanser 

 Eksterne lenker 



Kategori:Norske TV-programledere
Kategori:Norske forretningsfolk
Kategori:Norske pedagoger
Kategori:Travsport i Norge
Kategori:Programledere for TVNorge
Kategori:Programledere for TV 2
Kategori:Programledere for NRK TV
Kategori:Skal vi danse-deltakere
Kategori:Programledere for Viasat
Kategori:Norske realitydeltakere
Kategori:Vinnere av Gullrutens hederspris
Kategori:Personer fra Seljord kommune